pythainlp/thai-wiki-dataset-v3 huggingface dataset:
โชวะ (ศักราช)

โชวะ (長和) เป็น ศักราชของญี่ปุ่น หลังปี คันโก และก่อนปี คันนิง ช่วงเวลานี้กินเวลาตั้งแต่ ธันวาคม ค.ศ. 1012-เมษายน ค.ศ. 1017. จักรพรรดิผู้ครองราชย์คือ จักรพรรดิซันโจ (三条天皇) และ จักรพรรดิโกะ-อิจิโจ (後一条天皇).
== เปลี่ยนศักราช ==
ค.ศ. 1012 โชวะที่ 1 (長和元年): เปลี่ยนชื่อศักราชเพื่อแสดงถึงการขึ้นครองราชย์ของจักรพรรดิซันโจในปีที่แล้ว ศักราชเก่าสิ้นสุดลงและศักราชใหม่เริ่มขึ้นในปี คันโก ที่ 9 วันที่ 25 เดือน 12 ปี ค.ศ. 1012.
== เหตุการณ์ในปีโชวะ ==
ค.ศ. 1012 (ปีโชวะที่ 1, เดือน 8): จักรพรรดิซันโจอภิเษกกับบุตรสาวของ คัมปากุ ฟูจิวาระ โนะ มิชินางะ.
ค.ศ. 1016 (ปีโชวะที่ 4, เดือน 11): เกิดเพลิงไหม้ครั้งใหญ่ในพระราชวังอิมพีเรียล เหลือแต่เพียงกองขี้เถ้า.
10 มีนาคม ค.ศ. 1016 (ปีโชวะที่ 5, วันที่ 29 เดือน 1): ในปีที่ 5 ของรัชกาลจักรพรรดิซันโจ (三条天皇 5 年) พระองค์สละราชบัลลังก์; และได้รับการสืบทอดโดยพระราชภาติยะ (ลูกพี่ลูกน้อง) ของพระองค์ หลังจากนั้นไม่นาน จักรพรรดิโกะ-อิจิโจ ได้ขึ้นครองราชย์.
== บันทึก ==
== อ้างอิง ==
ศักราชญี่ปุ่น
ซาวด์แทร็ก

ซาวด์แทร็ก (soundtrack หรืออาจเขียนว่า sound track) คือ ดนตรีที่บันทึกเสียงเพื่อประกอบภาพยนตร์ หนังสือ รายการโทรทัศน์ หรือวิดีโอเกม มีการออกอัลบั้มเพลง อัลบัมซาวด์แทร็กที่ใช้ประกอบในภาพยนตร์ วิดีโอ หรือนำเสนอทางโทรทัศน์
==ประเภท==
ประเภทของการบันทึกเสียงซาวด์แทร็ก
ภาพยนตร์เพลง ซาวด์แทร็กประกอบภาพยนตร์ในรูปแบบของละครเพลง โดยมุ่งเน้นเกี่ยวกับเพลงเป็นสำคัญ  (อาทิ: Grease, Singin' in the Rain)
เพลงบรรเลง มุ่งเน้นบทเพลงบรรเลงและเพลงเบื้องหลังของภาพยนตร์  (อาทิ: The Wizard of Oz, Psycho)
ภาพยนตร์ที่มีทั้งเพลงบรรเลงออร์เครสตาและเพลงป็อป
อัลบั้มเพลงป็อปในรูปแบบของเพลงเบื้องหลังภาพยนตร์ทั้งบางส่วนและทั้งหมด ในภาพยนตร์ที่ไม่ใช่ภาพยนตร์เพลง  (อาทิ: Sleepless in Seattle, When Harry Met Sally...)
ซาวด์แทร็กประกอบวิดีโอเกม มักออกหลังเกมออก โดยมากจะประกอบด้วยบทเพลงและเพลงเบื้องหลังในระดับต่าง ๆ ของวิดีโอเกม เมนู ฉากไตเติล เพลงประชาสัมพันธ์ (เช่นใช้เพลงทั้งเพลงในบางฉากของวิดีโอเกม) ฉากเกมและในบางครั้งใช้เป็นซาวด์เอกเฟกต์  (อาทิ: Sonic Heroes, The Legend of Zelda: Ocarina of Time)
อัลบั้มที่มีทั้งเพลงและบทพูดจากภาพยนตร์ เช่นภาพยนตร์ในปี 1968 เรื่อง Romeo and Juliet หรือ The Wizard of Oz
==อ้างอิง==
อัลบั้มเพลงประกอบภาพยนตร์
คำศัพท์ภาพยนตร์และวีดิทัศน์
ซาวด์แทร็กนัมเบอร์วัน

ซาวด์แทร็กนัมเบอร์วัน  เป็นละครชุดทางโทรทัศน์ดนตรี-โรแมนซ์ 4 ตอนจบของเกาหลีใต้ พัก ฮย็อง-ชิก และ ฮัน โซ-ฮี แสดงนำ ออกอากาศทุกวันพุธ เวลา 14.00 น. ตั้งแต่ 23 มีนาคม ค.ศ. 2022 ถึง 13 เมษายน ค.ศ. 2022 ทางดิสนีย์+
==เนื้อเรื่อง==
ชายหนุ่มและหญิงสาวคู่หนึ่งเป็นเพื่อนสนิทกันมาเกือบ 20 ปี ต้องมาอยู่ใต้หลังคาเดียวกัน 2 อาทิตย์ มีภารกิจเขียนเนื้อเพลงแอบรักที่เจ็บปวด
== นักแสดง ==
=== นักแสดงนำ ===
พัก ฮย็อง-ชิก เป็น ฮัน ซ็อน-อู,  ช่างภาพดาวรุ่งฝีมือดี ชายหนุ่มอบอุ่น พูดน้อย ช่างเอาใจใส่ ที่เก็บงำความรู้สึกตัวเองมากว่า 8 ปี เพียงอยากคอยดูแลเธอใกล้ ๆ ตลอดไป 
ฮัน โซ-ฮี  เป็น  อี อึน-ซู,  นักเขียนเพลง หญิงสาวสดใส กล้าพูดกล้าแสดงความรู้สึก แต่เพราะเคยชินกับการมีเขาอยู่ จึงไม่เคยทำความเข้าใจความรู้สึกลึก ๆ ของตนเอง 
=== นักแสดงสมทบ ===
ยุน บย็อง-ฮี  เป็น ดง-ฮย็อน, เพื่อนรุ่นพี่ของ ซ็อน-อู
คิม จู-ฮ็อน  เป็น คัง อู-อิล, โปรดิวเซอร์เพลงชื่อดัง 
อี จ็อง-อึน รับบทเป็น แม่ของ อึน-ซู 
=== นักแสดงรับเชิญพิเศษ ===
พัก ฮุน เป็น กย็อล-ฮัน
พัค มิน-จ็อง เป็น มา-รี
ยุน ซอ-อา เป็น คิม ซอ-ย็อน, รุ่นน้องของ ซ็อน-อู
ซอ อิน-กุก รับบทเป็น เจย์ จุน
== การผลิต ==
 เป็นผลงานการกำกับของ คิม ฮี-ว็อน เดิมตั้งชื่อว่า Hook Song แล้วเปลี่ยนเป็น Why Did You Come To My House และ Soundtrack#1 ตามลำดับ
ซีรีส์เรื่องนี้เป็นมินิซีรีส์กึ่งละครเพลง ใช้ดนตรีเป็นส่วนสำคัญในการดำเนินเรื่อง เพลงประกอบละครเรื่องนี้ได้รับการทยอยประชาสัมพันธ์ล่วงหน้าตั้งแต่ปลายปี ค.ศ. 2021 โดยมีผู้อำนวยการผลิตและนักร้องหลายคนมาร่วมงาน
== เพลงประกอบละคร ==
==อ้างอิง==
== แหล่งข้อมูลอื่น ==
รายการโทรทัศน์ภาษาเกาหลี
ละครโทรทัศน์เกาหลีใต้
รายการโทรทัศน์เกาหลีใต้
ละครโทรทัศน์เกาหลีใต้ที่เริ่มออกอากาศในปี พ.ศ. 2565
วัชรียา นวลแจ่ม

วัชรียา นวลแจ่ม (Watchareeya Nuanjam; เกิด 22 กรกฎาคม พ.ศ. 2539) เป็นนักวอลเลย์บอลหญิงในร่มชาวไทย ปัจจุบันเธอเป็นสมาชิกของทีมวอลเลย์บอลหญิงทีมชาติไทยชุดปัจจุบัน
== สโมสร ==
สุพรีม ชลบุรี อีเทค (2011–ปัจจุบัน)
== ผลงาน ==
สโมสร
2016 ไทยเดนมาร์คซูเปอร์ลีก – 16px รองชนะเลิศ, กับ สุพรีม-ชลบุรี
2016-17 ไทยแลนด์ลีก - 16px ชนะเลิศ กับ สุพรีม ชลบุรี อีเทค
2017 ไทยเดนมาร์คซูเปอร์ลีก - 16px ชนะเลิศ กับ สุพรีม ชลบุรี อีเทค
2017 ชิงแชมป์สโมสรเอเชีย - 16px ชนะเลิศ กับ สุพรีม ชลบุรี อีเทค
2017-18 ไทยแลนด์ลีก - 16px ชนะเลิศ กับ สุพรีม ชลบุรี อีเทค
2018 ไทยเดนมาร์คซูเปอร์ลีก - 16px ชนะเลิศ กับ สุพรีม ชลบุรี อีเทค
2018 ชิงแชมป์สโมสรเอเชีย - 16px ชนะเลิศ กับ สุพรีม ชลบุรี อีเทค
2018-19 ไทยแลนด์ลีก – 16px รองชนะเลิศ, กับ สุพรีม-ชลบุรี
2019 ไทยเดนมาร์คซูเปอร์ลีก16px  ชนะเลิศ กับ สุพรีม ชลบุรี อีเทค
2019 ชิงแชมป์สโมสรเอเชีย2019– 16px รองชนะเลิศ, กับ สุพรีม-ชลบุรี
== อ้างอิง ==
== แหล่งข้อมูลอื่น ==
FIVB Biography 
นักวอลเลย์บอลหญิงชาวไทย
บุคคลจากจังหวัดกำแพงเพชร
ผู้เล่นสโมสรวอลเลย์บอลสุพรีม ชลบุรี
ทุนจดทะเบียน

ทุนจดทะเบียน  คือ จํานวนเงินทุนของบริษัทที่ได้จดทะเบียนไว้ตามกฎหมายและได้กําหนดไว้ในหนังสือบริคณฑ์สนธิของบริษัทที่เขียนแจกแจงเป็นหุ้นที่ระบุมูลค่าหุ้นที่ตราไว้และจํานวนสูงสุดของหุ้นที่จะออกจําหน่ายได้ ทุนจดทะเบียนสามารถเปลี่ยนแปลงได้หากได้รับการอนุมัติจากผู้ถือหุ้น บางส่วนของทุนจดทะเบียนที่จำหน่ายไปยังผู้ถือหุ้นจะเรียกว่า หุ้นที่ออกจำหน่ายแล้วของบริษัท (issued share capital)
กลไกของทุนจดทะเบียนเพื่อใช้จำกัดหรือควบคุมศักยภาพของผู้บริหารในการแจกจ่ายหุ้นใหม่ ซึ่งอาจมีผลกระทบในการควบคุมบริษัทหรือปรับความสมดุลในการควบคุมระหว่างผู้ถือหุ้น ดังนั้นการแจกจ่ายหุ้นสู่ผู้ถือหุ้นอาจเปลี่ยนงบดุลบัญชีการกระจายผลกำไร เช่นหากหุ้นใหม่มีการจำหน่ายตามมูลค่าที่ตราไว้ ไม่ใช่ที่ราคาตลาด
การกำหนดให้บริษัทที่ต้องตั้งทุนจดทะเบียนได้ถูกยกเลิกไปในออสเตรเลียเมื่อปี ค.ศ. 2001 และในสหราชอาณาจักร ที่ยกเลิกไปภายใต้รัฐบัญญัติบริษัท ค.ศ. 2006
==อ้างอิง==
กฎหมายบริษัท
ทุนการเงิน
ทิม ภูริพัฒน์

ทิม ภูริพัฒน์ เป็นอดีตรัฐมนตรีที่ไม่ประจำกระทรวง และรัฐมนตรีช่วยว่าการกระทรวงศึกษาธิการ ในรัฐบาลของพลโท ถนอม กิตติขจร (ยศขณะนั้น) สมาชิกสภาผู้แทนราษฎรจังหวัดอุบลราชธานี 4 สมัย และจังหวัดขอนแก่น 1 สมัย
== ประวัติ ==
ทิม เป็นบุตรของนายชู นางหอม และเป็นพี่ชายของ ทองอินทร์ ภูริพัฒน์ อดีตรัฐมนตรีที่ถูกสังหารโหดเมื่อปี พ.ศ. 2492 เขาได้รับการศึกษาหลักสูตรประกาศนียบัตรประโยคครูประถม (ป.ป.) จากโรงเรียนฝึกหัดครูวัดบวรนิเวศ ในปี พ.ศ. 2463 จากนั้นได้เข้ารับราชการครู
== การเมือง ==
ทิม ภูริพัฒน์ ได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 (ต่อมาเข้าร่วมกับพรรคสหชีพ)  ย้ายมาลงสมัครในพื้นที่จังหวัดขอนแก่น หลังจากน้นกลับมาลงสมัครรับเลือกตั้งในพื้นที่จังหวัดอุบลราชธานี อีก 3 สมัย ในปี พ.ศ. 2495 และ พ.ศ. 2500 (2 ครั้ง) สังกัดพรรคเศรษฐกร ครั้งหนึ่ง และพรรคสหภูมิ อีกครั้งหนึ่ง
ในเดือนพฤศจิกายน พ.ศ. 2491 ทิม ภูริพัฒน์ พร้อมด้วยทองอินทร์ ภูริพัฒน์ เตียง ศิริขันธ์ ถวิล อุดล และ ฟอง สิทธิธรรม ถูกจับกุมในข้อหา “กบฏแบ่งแยกดินแดน” ซึ่งทั้งหมดถูกปล่อยตัวในชั้นศาล เนื่องจากไม่มีหลักฐาน
ทิม เคยเป็นรองหัวหน้าพรรคเศรษฐกร ในปี พ.ศ. 2498
ทิม ภูริพัฒน์ ได้รับแต่งตั้งเป็นรัฐมนตรีที่ไม่ประจำกระทรวง ในรัฐบาลของพลโท ถนอม กิตติขจร (ยศขณะนั้น) ในวันที่ 1 มกราคม พ.ศ. 2501 สั่งราชการกระทรวงศึกษาธิการ ต่อมาวันที่ 8 เมษายน พ.ศ. 2501 จึงปรับตำแหน่งเป็นรัฐมนตรีช่วยว่าการกระทรวงศึกษาธิการ และพ้นจากความเป็นรัฐมนตรี ในวันที่ 7 สิงหาคม พ.ศ. 2501
ทิม ภูริพัฒน์ จดทะเบียนจัดตั้งพรรคเศรษฐกร ขึ้นอีกครั้งในปี พ.ศ. 2517 โดยเขารับหน้าที่เป็นหัวหน้าพรรค
== เครื่องราชอิสริยาภรณ์ ==
== อ้างอิง ==
ครูชาวไทย
นักการเมืองไทย
สมาชิกสภาผู้แทนราษฎรจังหวัดขอนแก่น
สมาชิกสภาผู้แทนราษฎรจังหวัดอุบลราชธานี
พรรคสหชีพ
พรรคเศรษฐกร
พรรคสหภูมิ
พรรคชาติสังคม
บุคคลจากมหาวิทยาลัยราชภัฏพระนคร
หัวหน้าพรรคการเมืองในประเทศไทย
บุคคลในประวัติศาสตร์ไทย พ.ศ. 2475–2516
บุคคลในประวัติศาสตร์ไทย พ.ศ. 2516–2544
รีสส์ เนลสัน

รีสส์ ลุก เนลสัน (เกิดวันที่ 10 ธันวาคม ค.ศ. 1999) เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้กับอาร์เซนอลในพรีเมียร์ลีก
== สโมสร ==
เนลสันเข้าร่วมทีมเยาวชนของอาร์เซนอลตั้งแต่อายุ 9 ขวบ เขาทำผลงานและสร้างความประทับใจให้กับผู้ฝึกสอน จนเขาติดทีมในรุ่นที่อายุเหนือกว่าเขา เขาลงเล่น 35 นัดให้กับทีมเยาวชน โดยมี 9 นัดที่เขาลงเล่นให้กับทีมอายุไม่เกิน 21 ปี ในฤดูกาล 2016-17 ต่อมาเขาเซ็นสัญญาอาชีพฉบับแรกกับสโมสร เมื่อวันที่ 10 ธันวาคม ค.ศ. 2016 โดยในวันนั้น เป็นวันคล้ายวันเกิดครบรอบ 17 ปีของเขา ต่อมาในช่วงปรีซีซันก่อนเปิดฤดูกาล 2017–18 อาร์แซน แวงแกร์ ได้รวม เนลสัน ติดทีมเพื่อไปอุ่นเครื่องด้วย
ในวันที่ 31 สิงหาคม ค.ศ. 2018 เนลสัน ขยายสัญญาระยะยาวกับอาร์เซนอล ก่อนที่จะถูกปล่อยยืมตัวให้กับเทเอ็สเก 1899 ฮ็อฟเฟินไฮม์ ในบุนเดิสลีกา
== เกียรติประวัติ ==
อาร์เซนอล U23
Premier League 2: 2017–18
อาร์เซนอล
เอฟเอคอมมิวนิตีชีลด์: 2017
รางวัลส่วนตัว
UEFA European Under-17 Championship Team of the Tournament: 2016
Premier League 2 Player of the Month: สิงหาคม 2017
Premier League 2 Player of the Year: 2017–18
Bundesliga Rookie of the Month: ตุลาคม 2018
== อ้างอิง ==
== แหล่งข้อมูลอื่น ==
Arsenal profile
England profile at The Football Association
นักฟุตบอลชาวอังกฤษ
ผู้เล่นสโมสรฟุตบอลอาร์เซนอล
ผู้เล่นเทเอ็สเก 1899 ฮ็อฟเฟินไฮม์
นักกีฬาจากลอนดอน
กองหน้าฟุตบอล
ผู้เล่นในพรีเมียร์ลีก
ผู้เล่นในบุนเดิสลีกา
บุคคลจากลอนดอนโบโรซัดเดิร์ก
โทโมยูกิ ยามาชิตะ

พลเอก โทโมยูกิ ยามาชิตะ (山下奉文; Tomoyuki Yamashita) บ้างเรียก โทโมบูมิ ยามาชิตะ) เป็นนายพลแห่ง
โจโอ (ยุคคามากูระ)

โจโอ (貞応) ศักราชของญี่ปุ่น ที่มาหลังจากปี โจคิว และก่อนปี เก็นนิง ช่วงเวลานี้กินเวลาหลายปีตั้งแต่เดือนเมษายน ค.ศ. 1222 ถึง พฤศจิกายน ค.ศ. 1224. จักรพรรดิผู้ครองราชย์คือ จักรพรรดิโกะ-โฮะริกะวะ.
== เปลี่ยนศักราช ==
ค.ศ. 1222 (貞応元年): ได้มีการเปลี่ยนศักราชเป็น โจโอ เพื่อแสดงถึงเหตุการณ์หรือจำนวนเหตุการณ์ในศักราชนี้. โดยศักราชก่อนหน้าสิ้นสุดและเริ่มใช้ศักราชใหม่ในปี โจคิว, วันที่ 13 เดือน 4 ค.ศ. 1222.
== เหตุการณ์ในปีโจโอ ==
ค.ศ. 1222 (ปีโจโอที่ 2): ระเบียบที่จัดตั้งขึ้นเกี่ยวกับเงินเดือนของ จิโต
29 กรกฎาคม ค.ศ. 1223 (ปีโจโอที่ 2, วันที่ 20 เดือน 6): อาคารสิ่งก่อสร้างของ ศาลเจ้าอาซามะ ที่ฐานของ ภูเขาไฟฟูจิ ใน แคว้นซูรูงะ ถูกสร้างขึ้นใหม่โดย โฮโจ โทกิมาซะ.
== บันทึก ==
== แหล่งข้อมูลอื่น ==
National Diet Library, "The Japanese Calendar" -- historical overview plus illustrative images from library's collection
ศักราชญี่ปุ่น
ยุคคามากูระ
ชาลส์ บรอนสัน

ชาลส์ บรอนสัน (Charles Bronson ชื่อเกิด Charles Dennis Buchinsky Karolis Dionyzas Bučinskis; 3 พฤศจิกายน ค.ศ. 1921 – 30 สิงหาคม ค.ศ. 2003) เป็นนักแสดงชาวลิทัวเนีย-อเมริกัน มักได้รับบทเป็นเจ้าหน้าที่ตำรวจ นักดวลปืน หรือคนที่ทำโทษอาชญากรแบบศาลเตี้ยในเส้นเรื่องแบบการแก้แค้น เขามักร่วมงานกับผู้กำกับภาพยนตร์ ไมเคิล วินเนอร์ และ เจ. ลี ทอมสัน และแสดงในหนังร่วมกับภรรยาคนที่สองของเขา จิลล์ ไอร์แลนด์ เป็นจำนวน 15 เรื่อง
==อ้างอิง==
นักแสดงอเมริกัน
นักแสดงภาพยนตร์ชายชาวอเมริกัน
นักแสดงละครโทรทัศน์ชายชาวอเมริกัน
ชาวอเมริกันเชื้อสายลิทัวเนีย
ชาวอเมริกันเชื้อสายตาตาร์
เสียชีวิตจากมะเร็งปอด
เสียชีวิตจากภาวะการหายใจล้มเหลว
บุคคลจากรัฐเพนซิลเวเนีย
ปฏิบัติการโบเดินพลัทเทอ

ปฏิบัติการโบเดินพลัทเทอ (Unternehmen Bodenplatte) เปิดฉากเมื่อวันที่ 1 มกราคม ค.ศ. 1945 เป็นความพยายามของลุฟท์วัฟเฟอเพื่อทำลายกองทัพอากาศฝ่ายสัมพันธมิตรในประเทศแผ่นดินต่ำในช่วงสงครามโลกครั้งที่สอง เป้าหมายของโบเดินพลัทเทอคือการได้รับอำนาจเหนือน่านฟ้าในช่วงระยะหยุดนิ่งของยุทธการตอกลิ่ม เพื่อให้กองทัพบกเยอรมันและวัฟเฟิน-เอ็สเอ็สสามารถดำเนินการรุกต่อไปได้ ปฏิบัติการนี้ได้ถูกวางแผนเอาไว้จากวันที่ 16 ธันวาคม ค.ศ. 1944 แต่มีความล่าช้าเรื่อย ๆ มา เนื่องจากสภาพอากาศที่เลวร้ายไปจนถึงวันขึ้นปีใหม่ วันแรกที่เกิดขึ้นเป็นช่วงเวลาที่เหมาะสม
ความลับสำหรับปฏิบัติการนั้นมีความแน่นหนาจนกองทัพบกและกองทัพเรือทั้งหมดของเยอรมันไม่ได้รับแจ้งจากปฏิบัติการและบางหน่วยต่างได้บาดเจ็บและล้มตายจากการยิงพวกเดียวกันเอง สัญญาณข่าวกรองของบริติช (อัลตรา)ได้บันทึกความเคลื่อนไหวและการเตรียมความพร้อมของกองทัพอากาศเยอรมันในภูมิภาค แต่ไม่รับรู้เลยว่าปฏิบัติการครั้งนี้จะมาอย่างฉุกละหุก
ปฏิบัติการครั้งนี้ได้ประสบความสำเร็จอย่างน่าประหลาดใจและประสบความสำเร็จทางกลยุทธ์ แต่ท้ายที่สุดแล้วก็ต้องล้มเหลว เครื่องบินรบฝ่ายสัมพันธมิตรหลายลำถูกทำลายบนพื้นดินแต่แทนที่ภายในหนึ่งสัปดาห์ นักบินฝ่ายสัมพันธมิตรที่บาดเจ็บล้มตายมีน้อยมาก เนื่องจากความสูญเสียของฝ่ายสัมพันธมิตรส่วนใหญ่เป็นเครื่องบินรบที่จอดบนพื้นดิน อย่างไรก็ตาม เยอรมันสูญเสียนักบินไปหลายคนที่ไม่สามารถหามาทดแทนได้อย่างทันที
การวิเคราะห์หลังการรบแสดงให้เห็นถึงมีเพียง 11 ลำของเครื่องบินรบ 34 กรุพเพิน (กลุ่ม) ของลุฟท์วัฟเฟอทำการโจมตีได้อย่างตรงเวลาและด้วยความประหลาด ปฏิบัติการครั้งนี้ได้ล้มเหลวในการบรรลุถึงอำนาจเหนือน่านฟ้า แม้จะชั่วคราว, ในขณะที่กองทัพบกเยอรมันยังคงไร้การป้องกันจากการโจมตีทางอากาศของฝ่ายสัมพันธมิตร "โบเดินพลัทเทอ" เป็นปฏิบัติการทางยุทธศาสตร์ขนาดใหญ่ที่ถูกคิดค้นขึ้นโดยลุฟท์วัฟเฟอในช่วงสงคราม
== อ้างอิง ==
แนวรบด้านตะวันตก (สงครามโลกครั้งที่สอง)
ปฏิบัติการและยุทธการทางอากาศในสงครามโลกครั้งที่สอง
ยุทธการตอกลิ่ม
ชื่อรหัส
ปฏิบัติการนอร์ทวินท์

ปฏิบัติการนอร์ทวินท์ (Unternehmen Nordwind) เป็นการรุกที่สำคัญครั้งสุดท้ายของเยอรมันในสงครามโลกครั้งที่สองบนแนวรบด้านตะวันตก มันได้เริ่มต้นเมื่อวันที่ 31 ธันวาคม ค.ศ. 1944 ในไรน์ลันท์-ฟัลทซ์, อาลซัส และลอแรนในทางตะวันตกเฉียงใต้ของเยอรมนีและทางตะวันออกเฉียงเหนือของฝรั่งเศส และได้สิ้นสุดลงเมื่อวันที่ 25 มกราคม ค.ศ. 1945
== อ้างอิง ==
ยุทธการและปฏิบัติการทางทหารในสงครามโลกครั้งที่สอง
แนวรบด้านตะวันตก (สงครามโลกครั้งที่สอง)
ยุทธการตอกลิ่ม
พยม พรหมเพชร

นายพยม พรหมเพชร (เกิด 5 กุมภาพันธ์ พ.ศ. 2495) เป็นกรรมาธิการในคณะกรรมาธิการแก้ไขปัญหาหนี้สินแห่งชาติ ในสภาผู้แทนราษฎรไทย ชุดที่ 25 และ สมาชิกสภาผู้แทนราษฎรจังหวัดสงขลา 1 สมัย
== ประวัติ ==
พยม พรหมเพชร เกิดเมื่อวันที่ 5 กุมภาพันธ์ พ.ศ. 2495 เป็นบุตรของนายพ่วง และ นางเคียง พรหมเพชร สำเร็จการศึกษาระดับปริญญาตรี การศึกษาบัณฑิต จาก มหาวิทยาลัยศรีนครินทรวิโรฒ  สมรสกับนางถนอมพร พรหมเพชร มีบุตร-ธิดา 2 คน
== งานการเมือง ==
พยม เคยดำรงตำแหน่งเป็นสมาชิกสภาจังหวัดสงขลา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายวิรัตน์ กัลยาศิริ อดีต ส.ส. 4 สมัย จากพรรคประชาธิปัตย์ ไปได้
=== สมาชิกสภาผู้แทนราษฎร ===
พยม พรหมเพชร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคพลังประชารัฐ
== เครื่องราชอิสริยาภรณ์ ==
== อ้างอิง ==
บุคคลจากจังหวัดสงขลา
ครูชาวไทย
นักการเมืองไทย
สมาชิกสภาผู้แทนราษฎรจังหวัดสงขลา
พรรคนำไทย
พรรคพลังประชารัฐ
พรรครวมไทยสร้างชาติ
บุคคลจากคณะศึกษาศาสตร์ มหาวิทยาลัยศรีนครินทรวิโรฒ
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ท.ม.
ฟร็องซัว โฌแซ็ฟ เลอแฟฟวร์

ฟร็องซัว โฌแซ็ฟ เลอแฟฟวร์ (François Joseph Lefebvre) เป็นผู้บัญชาการทหารในช่วงการปฏิวัติฝรั่งเศส และต่อมาได้เป็นจอมพลแห่งจักรวรรดิฝรั่งเศสโดยการแต่งตั้งจากนโปเลียน และได้เป็นดยุกแห่งดันท์ซิช
==ประวัติ==
เลอแฟฟวร์เกิดในเมืองชนบทรูฟักในแคว้นอาลซัส มีบิดาเป็นทหารม้าฮุซาร์ เขาเข้ารับราชการทหารในกองทัพหลวงฝรั่งเศสขณะมีอายุ 17 ปี ต่อมาในค.ศ. 1789 เขาในยศสิบเอกได้เข้าร่วมในการปฏิวัติฝรั่งเศส, ใน ค.ศ. 1793 ได้รับการเลื่อนยศเป็นพลจัตวา, ในค.ศ. 1794 เขาเข้าร่วมยุทธการที่เฟลอรุส (Fleurus), ในค.ศ. 1797 ได้ขึ้นบัญชาการกองทัพซ็องเบรเมิซ (Armée de Sambre-et-Meuse), ในค.ศ. 1799 ได้บัญชาการกองหน้าของกองทัพดานูบในบัญชาของนายพลฌ็อง-บาติสต์ ฌูร์ด็อง ปลายปีเดียวกันเขาได้บัญชาการกองทหารในกรุงปารีสและเข้าร่วมแผนรัฐประหารของนายพลนโปเลียน ภายหลังการรัฐประหาร นโปเลียนตั้งเขาเป็นวุฒิสมาชิก
ใน ค.ศ. 1804 เมื่อนโปเลียนสถาปนาตนเป็นจักรพรรดิฝรั่งเศส นโปเลียนได้อวยยศเลอแฟฟวร์เป็นจอมพลแห่งจักรวรรดิ ต่อมาในค.ศ. 1805 จอมพลเลอแฟฟวร์ได้บัญชาการปฏิบัติการในเยอรมนี, ค.ศ. 1806 เขาเข้าร่วมในยุทธการที่เยนา–เอาเออร์ชเต็ท และได้เป็นผู้บัญชาการกรมทหารมหาดเล็กรักษาพระองค์, ในค.ศ. 1807 เขาได้บัญชาการกองพล 10 และได้รับชัยชนะในยุทธการที่ดันท์ซิช และได้รับการปูนบำเหน็จเป็นดยุกแห่งดันท์ซิช (Duc de Dantzig)
จอมพลเลอแฟฟวร์รับใช้นโปเลียนไปจนกระทั่งนโปเลียนพ่ายแพ้อย่างหมดท่าในสงครามสหสัมพันธมิตรครั้งที่หกในค.ศ. 1814 หลังจากนั้นเขาลงมติในวุฒิสภาเพื่อสนับสนุนการฟื้นฟูราชวงศ์บูร์บง และได้รับแต่งตั้งเป็นขุนนางฝรั่งเศสโดยพระเจ้าหลุยส์ที่ 18 อย่างไรก็ตาม เมื่อนโปเลียนหลบหนีจากเกาะเอลบาใน ค.ศ. 1815 เขาหันไปสมคบอดีตเจ้านายเก่าอีกครั้งในช่วงสมัยร้อยวัน ซึ่งจบลงด้วยความพ่ายแพ้ของนโปเลียน เลอแฟฟวร์ถูกถอดยศขุนนางแต่ไม่ได้ถูกถอดยศจอมพล ต่อมาในค.ศ. 1819 พระเจ้าหลุยส์ที่ 18 พระราชทานคืนยศขุนนางแก่เขา จอมพลเลอแฟฟวร์ถึงแก่อสัญกรรมในค.ศ. 1820 ในกรุงปารีส
==อ้างอิง==
นักการทหารชาวฝรั่งเศส
บุคคลในคริสต์ศตวรรษที่ 18
บุคคลในคริสต์ศตวรรษที่ 19
บุคคลในสงครามนโปเลียนชาวฝรั่งเศส
บุคคลในการปฏิวัติฝรั่งเศส
บุคคลจากจังหวัดโอ-แร็ง
ผู้มีชื่อจารึกใต้ประตูชัยฝรั่งเศส
เจมส์ กันน์

เจมส์ ฟรานซิส กันน์ จูเนียร์ (James Francis Gunn Jr.) เกิดเมื่อวันที่ 5 สิงหาคม ค.ศ. 1966 เป็นผู้ผลิตภาพยนตร์ชาวอเมริกัน เขาเริ่มอาชีพของเขาในฐานะนักเขียนบทภาพยนตร์ในช่วงกลางทศวรรษที่ 1990 เขามีส่วนร่วมเขียนบทภาพยนตร์เรื่อง โทรมีโอ แอนด์ จูเลียต (1996), เดอะ สเปเชียลส์ (2000), สกูบี้-ดู (2002) และภาคต่อ  สัตว์ประหลาดหลุดอลเวง (2004) และในปี 2004 อีกเรื่อง รุ่งอรุณแห่งความตาย กันน์ก็เริ่มทำงานในฐานะผู้กำกับ เริ่มต้นด้วยภาพยนตร์สยองขวัญ-คอมเมดี้เรื่อง สลิทเธอร์ เลื้อย..ดุ (2006) จากนั้นเขาก็เขียนบทและกำกับเว็บซีรีส์เรื่อง เจมส์ กันน์ พีจีพร (2008–09) ภาพยนตร์ซุปเปอร์ฮีโร่เรื่อง ฮีโร่พันธุ์รั่วมหากาฬ (2010) และจักรวาลภาพยนตร์มาร์เวลเรื่อง รวมพันธุ์นักสู้พิทักษ์จักรวาล (2014) และภาคต่อ รวมพันธุ์นักสู้พิทักษ์จักรวาล 2 (2017) ในปี ค.ศ. 2022 วอร์เนอร์บราเธอส์ดิสคัฟเวอรี ได้ว่าจ้างกันน์ให้เป็นประธานร่วมของดีซี สตูดิโอส์ร่วมกับปีเตอร์ ซาฟราน
== ผลงาน ==
===ภาพยนตร์===
===ภาพยนตร์สั้น===
===บทบาทการแสดง===
===โทรทัศน์===
==ผลตอบรับ==
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 7 เรื่องของ เจมส์ กันน์
16px 
สีแดง  สีส้ม  สีเขียว 
$ 
==อ้างอิง==
==แหล่งข้อมูลอื่น==
ผู้กำกับภาพยนตร์ชาวอเมริกัน
ผู้อำนวยการสร้างภาพยนตร์ชาวอเมริกัน
นักเขียนบทชาวอเมริกัน
อรุณ สวัสดี

ร้อยตำรวจเอกอรุณ สวัสดี (18 กุมภาพันธ์ พ.ศ. 2505 - 29 มิถุนายน พ.ศ. 2566) อดีตสมาชิกสภาผู้แทนราษฎรจังหวัดสงขลา 1 สมัย
== ประวัติ ==
ร้อยตำรวจเอก อรุณ สวัสดี เกิดเมื่อวันที่ 18 กุมภาพันธ์ พ.ศ. 2505 เป็นบุตรของนายดวน และนางเจียม สวัสดี สำเร็จการศึกษาระดับปริญญาตรี บริหารธุรกิจบัณฑิต สาขาการบัญชี จาก มหาวิทยาลัยรามคำแหง สมรสกับนางลดารัตน์ สวัสดี มีบุตร 4 คน
ร้อยตำรวจเอก อรุณ เสียชีวิตด้วยโรคมะเร็งปอด เมื่อวันที่ 29 มิถุนายน พ.ศ. 2566 สิริอายุรวม 61 ปี
== การทำงาน ==
ร้อยตำรวจเอก อรุณ เคยเป็นตำรวจตระเวนชายแดน 6 ปี ก่อนที่จะลาออกจากราชการ หันไปทำธุรกิจตลาดค้าขายอยู่ที่กรุงเทพฯ ก่อนที่จะตัดสินใจกลับอยู่บ้านเกิดด้วยการดำรงอาชีพเกษตรกรรมในท้ายที่สุด
== งานการเมือง ==
ร้อยตำรวจเอก อรุณ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายชัยวุฒิ ผ่องแผ้ว จากพรรคประชาธิปัตย์ ไปได้ และได้รับเลือกตั้งเพียงสมัยเดียว
=== สมาชิกสภาผู้แทนราษฎร ===
ร้อยตำรวจเอก อรุณ สวัสดี ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคพลังประชารัฐ
== เครื่องราชอิสริยาภรณ์ ==
== อ้างอิง ==
บุคคลจากจังหวัดสงขลา
ตำรวจชาวไทย
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดสงขลา
พรรคพลังประชารัฐ
พรรครวมไทยสร้างชาติ
บุคคลจากคณะบริหารธุรกิจ มหาวิทยาลัยรามคำแหง
ผู้ได้รับเครื่องราชอิสริยาภรณ์ ท.ม.
เสียชีวิตจากมะเร็งปอด
เดชอิศม์ ขาวทอง

เดชอิศม์ ขาวทอง (เกิด 10 เมษายน พ.ศ. 2507, ชื่อเดิม วรวิทย์ ขาวทอง, ชื่อเล่น : ชาย) สมาชิกสภาผู้แทนราษฎรจังหวัดสงขลา 2 สมัย รองหัวหน้าพรรคประชาธิปัตย์ ที่ปรึกษามูลนิธิสงขลาสู่มรดกโลก อดีตนายกองค์การบริหารส่วนจังหวัดสงขลา 2 สมัย
== ประวัติ ==
เดชอิศม์ ขาวทอง เกิดเมื่อวันที่ 10 เมษายน พ.ศ. 2507 ที่อำเภอรัตภูมิ จังหวัดสงขลา เป็นบุตรของนายเฟือน และ นางแก้ว ขาวทอง สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง และ ปริญญาโท รัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์ ด้านชีวิตครอบครัว สมรสกับนางจาราณกุมารี กุมแก้ว และมีบุตรนอกสมรส กับนางสาวสุภาพร กำเนิดผล รวมมีบุตร-ธิดา 6 คน
== งานการเมือง ==
เดชอิศม์ เคยดำรงตำแหน่งทางการเมืองท้องถิ่น ได้แก่ สมาชิกสภาจังหวัดสงขลา เขตอำเภอรัตภูมิ และ นายกองค์การบริหารส่วนจังหวัดสงขลา เคยลงสมัครรับเลือกตั้งเป็นสมาชิกสภาผู้แทนราษฎรในสังกัดพรรคไทยรักไทย เมื่อปี พ.ศ. 2548 แต่ไม่ได้รับการเลือกตั้ง ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกเมื่อ พ.ศ. 2562 สังกัดพรรคประชาธิปัตย์
ในปี 2564 เขาได้รับการแต่งตั้งให้เป็นรองหัวหน้าพรรคประชาธิปัตย์แทน นิพิฏฐ์ อินทรสมบัติ
ในปี 2566 เขาได้รับการเลือกตั้งเป็นสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ ภายหลังการเลือกตั้งเขามีบทบาทในการพยายามนำพรรคประชาธิปัตย์เข้าร่วมรัฐบาลกับพรรคเพื่อไทย โดยการพบปะหารือกับทักษิณ ชินวัตร ในต่างประเทศ ต่อมาในการพิจารณาให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี ครั้งที่ 3 พรรคประชาธิปัตย์ได้มีมติให้สมาชิกสภาผู้แทนราษฎรของพรรค งดออกเสียงให้กับเศรษฐา ทวีสิน แต่ท้ายที่สุดเขากับสมาชิกในกลุ่มได้ลงมติสวนทางกับมติพรรคประชาธิปัตย์ โดยลมติเห็นชอบให้เศรษฐาเป็นนายกรัฐมนตรี
=== สมาชิกสภาผู้แทนราษฎร ===
เดชอิศม์ ขาวทอง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์
== เครื่องราชอิสริยาภรณ์ ==
== อ้างอิง ==
บุคคลจากอำเภอระโนด
นักการเมืองไทย
สมาชิกสภาผู้แทนราษฎรจังหวัดสงขลา
นายกองค์การบริหารส่วนจังหวัดสงขลา
พรรคไทยรักไทย
พรรคประชาธิปัตย์
บุคคลจากคณะรัฐศาสตร์ มหาวิทยาลัยรามคำแหง
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ท.ม.
ณัฏฐ์ชนน ศรีก่อเกื้อ

นายณัฏฐ์ชนน ศรีก่อเกื้อ (ชื่อเล่น : หนุ่ย) (เกิด 29 มกราคม พ.ศ. 2518) สมาชิกสภาผู้แทนราษฎรจังหวัดสงขลา 2 สมัย เป็นรองโฆษกพรรคภูมิใจไทย
== ประวัติ ==
ณัฏฐ์ชนน ศรีก่อเกื้อ เกิดเมื่อวันที่ 29 มกราคม พ.ศ. 2518 เป็นบุตรของนายอำนวย และนางอรุณ ศรีก่อเกื้อ สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ และ ระดับปริญญาโท ศิลปศาสตรมหาบัณฑิต สาขาเดียวกัน จาก มหาวิทยาลัยรามคำแหง สมรสกับนางสาวณัฐกานต์ คชาทอง มีบุตร 1 คน
== งานการเมือง ==
ณัฏฐ์ชนน เคยดำรงตำแหน่งเป็นสมาชิกสภาองค์การบริหารส่วนจังหวัดสงขลา เขตอำเภอจะนะ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคภูมิใจไทย โดยสามารถเอาชนะนายศิริโชค โสภา จากพรรคประชาธิปัตย์ ไปได้  และได้รับเลือกติดต่อกัน รวม 2 สมัย
=== สมาชิกสภาผู้แทนราษฎร ===
ณัฏฐ์ชนน ศรีก่อเกื้อ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคภูมิใจไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคภูมิใจไทย
== เครื่องราชอิสริยาภรณ์ ==
== อ้างอิง ==
นักการเมืองไทย
สมาชิกสภาผู้แทนราษฎรจังหวัดสงขลา
พรรคภูมิใจไทย
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ท.ม.
พีเอฟยู บลูแคตส์

พีเอฟยู บลูแคตส์ (PFUブルーキャッツ; PFU BlueCats) เป็นทีมวอลเลย์บอลหญิงที่ตั้งอยู่ในเมืองคาโฮกุ จังหวัดอิชิกาวะ ประเทศญี่ปุ่น โดยเข้าแข่งขันในวี.ลีก ดิวิชัน 1 ซึ่งได้รับการเลื่อนชั้นเป็นครั้งแรกสำหรับฤดูกาล 2018–2019 สโมสรนี้ได้รับการก่อตั้งขึ้นในปี ค.ศ. 1980 โดยมีเจ้าของทีมคือพีเอฟยู ลิมิเต็ด
== ประวัติ ==
ได้รับการก่อตั้งขึ้นในปี ค.ศ. 1980
เลื่อนชั้นสู่วี.แชลเลนจ์ลีกในปี ค.ศ. 2002
ชนะการแข่งวี.แชลเลนจ์ลีกในปี ค.ศ. 2009
เลื่อนชั้นสู่วี.พรีเมียร์ลีกในปี ค.ศ. 2016
== เกียรติประวัติ ==
=== ทีม ===
== นักกีฬานำเข้า ==
== อ้างอิง ==
== แหล่งข้อมูลอื่น ==
สโมสรวอลเลย์บอลในประเทศญี่ปุ่น
สตอร์มแอเรีย 51 เดย์แคนต์สต็อปออลออฟอัส

สตอร์มแอเรีย 51 เดย์แคนต์สต็อปออลออฟอัส (Storm Area 51, They Can't Stop All of Us) เป็นงานกิจกรรมบนเฟซบุ๊ก ประกาศจัดขึ้นวันที่ 20 กันยายน 2019 ที่แอเรีย 51 ซึ่งเป็นศูนย์ทดสอบและฝึกอบรมเนวาดาของกองทัพอากาศสหรัฐ งานกิจกรรมมีวัตถุประสงค์เพื่อจู่โจมและค้นหาสิ่งมีชีวิตนอกโลก งานกิจกรรมสร้างโดย แมตตี รอเบิตส์ ซึ่งเขายืนยันว่ามันเป็นเพียงเรื่องตลก และปฏิเสธความรับผิดชอบกรณีบาดเจ็บล้มตายหากผู้คนพยายามจะจู่โจมฐานทัพ รอเบิตส์สร้างงานกิจกรรมเมื่อวันที่ 27 มิถุนายน 2019 ผู้คนมากกว่า 2 ล้านคนตอบ "เข้าร่วม" และ 1.5 ล้านคนตอบ "สนใจเข้าร่วม" ในหน้างานกิจกรรม ซึ่งต่อมางานกิจกรรมนี้ได้โด่งดังไปอย่างแพร่หลาย และทำให้งานกิจกรรมนี้กลายเป็นมีมในโลกอินเทอร์เน็ต
ลอรา แม็กแอนดรูว์ส โฆษกกองทัพอากาศกล่าวว่า เจ้าหน้าที่ของรัฐได้รับทราบเกี่ยวกับเหตุการณ์ดังกล่าว และมีมาตรการกีดกันผู้คนจากการพยายามทำลายทรัพย์สินของกองทัพ ผู้บังคับใช้กฎหมายรัฐเนวาดา ยังเตือนผู้เข้าร่วมที่อาจเกิดขึ้นในกรณีที่มีการบุกรุก แม้ว่าจะเป็นเรื่องตลก แต่ก็มีผลกระทบต่อธุรกิจทั้งในท้องถิ่นรัฐเนวาดาและทั่วสหรัฐอเมริกา ซึ่งกำลังสร้างการเตรียมการสำหรับคนที่จะไป นอกจากนี้ผู้คนเริ่มรวมตัวกันในเมืองใกล้เคียงเช่นราเชล รัฐเนวาดา
ในเทศมณฑลลินคอล์น รัฐเนวาดา ยังมีสองเทศกาลดนตรีที่เตรียมจัดงาน: เอเลียนสต็อกอินราเชล และสตอร์มแอเรีย 51 เบสแคมป์ในฮิโก รัฐเนวาดา อย่างไรก็ตาม รัฐบาลท้องถิ่นและตำรวจกลัวว่าแม้จะจัดกิจกรรมอย่างถูกกฎหมาย แต่อาจเป็นปัญหาหากมีคนจำนวนมากเกินไป งานเอเลียนสต็อกยกเลิกโดยรอเบิตส์ เนื่องจากการวางแผนที่ไม่ดีและวางแผนว่าจะย้ายไปที่ลาสเวกัส
== เบื้องหลัง ==
== งานกิจกรรมบนเฟซบุ๊กและมีมบนอินเทอร์เน็ต ==
==อ้างอิง==
==แหล่งข้อมูลอื่น==
งานกิจกรรมบนเฟซบุ๊ก
https://www.ktnv.com/news/storm-area-51
เฟซบุ๊ก